open-index/open-wikipedia-markdown huggingface dataset:
இந்தியாவில் பாதுகாக்கப்படும் இடங்கள்

**இந்தியாவில் பாதுகாக்கப்படும் இடங்கள்** (*Protected areas of India*)  2004 ஆம் ஆண்டு மே மாத கணக்குப்படி சுமார் 1,56,700 சதுர கிலோமீற்றர்கள் இருப்பதாக கூறப்படுகிறது. இது இந்தியாவின் மொத்த நிலப்பரப்பில் 40% ஆகும்.
 
## வகைப்பாடு

பன்னாட்டு இயற்கைப் பாதுகாப்புச் சங்கத்தின் வழிகாட்டலின்படி இந்தியாவில் பாதுகாக்கப்படும் இடங்களில் சில:
* தேசிய பூங்காக்கள்
* வனவிலங்குகள் காப்பகங்கள்இந்தியச் சரணாலயங்கள்
* உயிர்க்கோள மண்டலங்கள் (Biosphere Reserves)
* தனிமைப்படுத்தப்பட்ட காடுகள் (Reserve forest)
* பாதுகாப்பு இருப்புக்கள் (Conservation reserves and community reserves]]
* தனியார் பாதுகாக்கப்பட்ட பகுதி (Private protected area)
* அரசு பாதுகாக்கப்பட்ட பகுதி (Conservation Areas)

## தேசியப் பூங்காக்கள்

ஐயூசிஎன் வகைப்பாடு இரண்டு : இந்தியாவில் முதன் முதலில் 1936 ஆம் ஆண்டு தற்போதைய உத்தராகண்டம் மாநிலத்தில் ஜிம் கார்பெட் தேசியப் பூங்கா தான் ஏற்படுத்தப்பட்டது. இதன் பழைய பெயர் ஹேய்லே தேசியப் பூங்கா என அழைக்கப்பட்டது. இதன் பின்னர் 1970 ஆண்டுகளில் மேலும் 5 தேசியப் பூங்காக்கள் உருவாக்கப்பட்டது. தற்போது இந்தியாவில் **120 தேசியப் பூங்காக்கள்** உள்ளன. இவற்றின் மொத்த நிலப்பரப்பு 39,919&nbsp;km²(15,413 sq mi) ஆகும். அதே வேளையில் இந்தியாவின் மொத்த நிலப்பரபில் இது 1.21% மட்டுமே ஆகும். இக்காடுகளில் பல்வகைப்பட்ட விலங்குகள் மற்றும் பறவைகள் வசிக்கின்றன.

## வனவிலங்குகள் காப்பகம்

ஐயூசிஎன் வகைப்பாடு நான்கு : இந்தியாவில் 500 விலங்குகள் காப்பகம் உள்ளது. இவற்றுள் 48 புலிகள் காப்பகமும் அடங்கும். தற்போது உத்தராகண்ட் மாநிலத்தில் ராஜாஜி தேசியப் பூங்கா உருவாக்கப்பட்டது.

## உயிர்க்கோள இருப்புக்கள்

ஐயூசிஎன் வகைப்பாடு ஐந்து : இந்திய அரசு இயற்கை வாழிடங்கள் கெடாது பேணும்
பொருட்டு இதுவரை 18 இடங்களில் உயிர்க்கோள மண்டலங்களை ஏற்படுத்தியுள்ளது. 

## தேர்ந்தெடுத்து பாதுகாக்கப்படும் காடுகள்

ஐயூசிஎன் வகைப்பாடு நான்கு : இவை மேய்ச்சல் (grazing), வேட்டையாடுதல் மற்றும் மரம் வெட்டும் வேலைக்கும் ஒதுக்கப்பட்டுள்ள இடங்கள் ஆகும். இந்த இடங்களில் அப்பகுதிகளில் நீண்ட நாட்களாக வாழும் மலைவாழ் உறுப்பினர்கள் மட்டுமே உள்நுழைய முடியும். 

## பாதுகாப்பு மற்றும் சமூக இருப்புக்கள்

ஐயூசிஎன் வகைப்பாடு ஐந்து மற்றும் ஆறு : இப்பகுதிகளில் வனவிலங்கு நடமாட்டம் (Wildlife corridor) அதிகம் உள்ளவையும், பல்லுயிர் பெருக்கத்திற்கு ஏற்ற இடைப்பட்ட மண்டலப்பகுதியாகவும் (Buffer zone) அமையப்பெற்ற இடமாகும்.

## கிராம பஞ்சாயத்திற்கு உட்பட்ட காடுகள்

ஐயூசிஎன் வகைப்பாடு ஆறு : இவ்வகையான பகுதிகளில் பேண்தகுநிலையில் விலங்குகள், தாவரவளம் போன்றவை அவற்றின் வாழ்விடத்திற்கேற்ப கிராம பஞ்சாயத்தார் பாதுகாக்கின்றனர். 

## தனியாரால் பாதுகாக்கப்படும் பகுதிகள்
 (Private protected areas of India)
இந்த மாதரியான இடங்களை தனியாரோ, அல்லது அரசில் பதிவு செய்துள்ள அமைப்புகளோ பாதுகாக்கும் பொறுப்பை ஏற்றுக்கொள்கிறது.

## பாதுகாப்பு பகுதிகள்
 
இவை தனியாரின் இடங்கள் மற்றும் அரசின் தனிப்பட்ட இடங்களை இந்திய அரசு பாதுகாகும் பகுதிளைக் குறிக்கும்.

## மேலும் பார்க்க
* இந்திய விலங்கியல் பூங்காக்களின் பட்டியல்

## மேற்கோள்கள்

பகுப்பு:இந்தியப் புவியியல்
வடக்கு சமர், பிலிப்பீன்சு

**வடக்கு சமர்** (Northern Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கட்டர்மன் ஆகும். இம்மாகாணம் 1965 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ஜோஸ் எல். ஓங், ஜேஆர்.* (Jose L. Ong, Jr) ஆவார். இதன் மொத்த நிலப்பரப்பளவு 3,692.93 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக வடக்கு சமர் மாகாணத்தின் சனத்தொகை 632,379 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 34ஆம் மாகாணமாகவும் சனத்தொகையின் அடிப்படையில் 46ஆம் மாகாணமாகவும் காணப்படுகின்றது.  இம்மாகாணத்தில் 569 கிராமங்களும், 24 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. தேசிய புள்ளிவிபரத் திணைக்களத்தினால் இம்மாகானமானது இரண்டாம் தர மாகாணமாக வகைப்படுத்தப்பட்டுள்ளது. இமாகாணத்தின் 65% ஆன மக்கள் நாட்டுப்புற மக்களாவார்.

## மேற்கோள்கள்
 

## வெளி இணைப்புகள்
அதிகாரபூர்வ இணையத்தளம்  

பகுப்பு:பிலிப்பீன்சின் மாகாணங்கள்
நெக்ரோஸ் ஒக்சிடென்டல்

**நெக்ரோஸ் ஒக்சிடென்டல்** (Negros Occidental) என்பது பிலிப்பீன்சின் விசயாசின், நெக்ரோஸ் பிராந்தியத்தில் அமைந்துள்ள இரு மாகாணங்களில் ஒன்றாகும். இதன் தலைநகரம் பகோலொட் ஆகும். இம்மாகாணம் 1890 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரோஜர் மெர்காடோ* (Alfredo G. Marañon, Jr.) ஆவார். இதன் மொத்த நிலப்பரப்பளவு 7,802.54 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக நெக்ரோஸ் ஒக்சிடென்டல் மாகாணத்தின் சனத்தொகை 2,497,261 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 8ஆம் மாகாணமாகவும் சனத்தொகையின் அடிப்படையில் 8ஆம் மாகாணமாகவும் காணப்படுகின்றது. இம்மாகாணத்தில் 601 கிராமங்களும், 19 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ, ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இம்மாகாணம் நெக்ரோஸ் தீவின் மேற்குப் பக்கத்தில் உள்ளது. மற்றையது நெக்ரோஸ் ஒரியென்டல் மாகாணம் ஆகும். இங்கு வசிக்கும் 85.71% ஆன மக்கள் ரோமன் கத்தோலிக்கர்கள் ஆவர்.

## மேற்கோள்கள்
 

## வெளி இணைப்புகள்
அதிகாரபூர்வ இணையத்தளம் 

பகுப்பு:பிலிப்பீன்சின் மாகாணங்கள்
நெல்லியம்பதி

**நெல்லியம்பதி** (*Nelliampathi*) இது இந்தியா நாட்டில் கேரளம் மாநிலத்தில் பாலக்காடு மாவட்டத்தில் அமைந்துள்ள மலை வாழிடம் ஆகும். இது ஏறத்தாள 60 கி.மீ. உயரத்தில் அமைந்துள்ளது.

## நிலவியல்
இங்கு உள்ள பகுதிகளில் டீ தயாரிக்க பயன்படும் தேயிலையும் மற்றும் காப்பியும் பயிரிடப்படுகிறது. இப்பகுதி சிற்றூர் வட்டத்திற்கு உட்பட்டதாகும். போத்துண்டி அணை இப்பகுதியில் தான் அமைந்துள்ளது. நெல்லியம்பதியின் நுழைவு வாயிலில் அமைந்துள்ள இந்த அணையானது 19 ஆம் நூற்றாண்டிலேயே கட்டப்பட்டதாகும்.

## சீதார்குன்டு
நெல்லியம்பதியிலிருந்து 8 கிலோ மீற்றர்கள் தொலையில் அமைந்துள்ள இது ஒரு காட்சிக் கோணப் பகுதியாகும். இந்த இடத்தில்தான் சீதை, இராமர், இலட்சுமணன் ஆகியோர் வனவாசத்தின் போது தங்கியிருந்ததாக நம்பப்படுகிறது.

## கேசவன் பாறை
இந்த பகுதியில் மேலும் பார்க்க வேண்டிய இடம் கேசவன்பாறை ஆகும். இங்கு திரைப்படக் காட்சிகள் எடுக்கப்படுவதுண்டு. மம்மூட்டி நடித்த *மிருகயா* திரைப்படம் இங்கு படமாக்கப்பட்டது.

## மக்கள் வகைப்பாடு
2001 ஆம் ஆண்டு கணக்கெடுப்பின்படி 4,358 ஆண்களும், 4,360 பெண்கள் உட்பட மொத்த மக்கள் தொகை 8,718 பேர் உள்ளனர்.

## காட்சித் தொகுப்பு

படிமம்:Tea Plantation at Nelliyampathi Hills.jpg|பயிரிடப்பட்டுள்ள பகுதி
படிமம்:Nelliyampathy03.JPG|மலையின் தோற்றம்
படிமம்:A mountain stream.JPG|மலையில் விழும் அருவி


## மேற்கோள்கள்

## வெளி இனைப்புகள்

* Silent Valley model eco-tourism proposed to save Nelliampathy Hills
* 

பகுப்பு:கேரள மலைகள்
பகுப்பு:பாலக்காடு மாவட்டத்திலுள்ள சுற்றுலாத் தலங்கள்
சம்பொவாங்கோ டெல் நோர்டே

**சம்பொவாங்கோ டெல் நோர்டே** (Zamboanga_del_Norte) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் டொபோலொக் ஆகும். இம்மாகாணம் 1635 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரொபேடோ யை. உயை* (Roberto Y. Uy) ஆவார். இதன் மொத்த நிலப்பரப்பளவு 7,301.53 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் நோர்டே மாகாணத்தின் சனத்தொகை 1,011,393
ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 9ஆம் மாகாணமாகவும் சனத்தொகையின் அடிப்படையில் 26ஆம் மாகாணமாகவும் காணப்படுகின்றது. இம்மாகாணத்தில் 691 கிராமங்களும், 25 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகானத்தின் அதிகூடிய கடல் மட்டத்திலிருந்தான உயரம் 243.8 மீற்றர்கள் ஆகும். மேலும் கடிபுனன் என்பதே இம்மாகானத்தில் அமைந்துள்ள உயரமான உச்சி ஆகும்.

## மேற்கோள்கள்

## வெளி இணைப்புகள்
அதிகாரபூர்வ இணையத்தளம் 

பகுப்பு:பிலிப்பீன்சின் மாகாணங்கள்
சம்பொவாங்கோ டெல் சர்

**சம்பொவாங்கோ டெல் சர்** (Zamboanga del Sur) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் பகாடியன் ஆகும். இம்மாகாணம் 1952 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *அந்தோனியோ செரில்லிஸ்* (Antonio Cerilles) ஆவார். இதன் மொத்த நிலப்பரப்பளவு 4,499.46 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் சர் மாகாணத்தின் சனத்தொகை 1,010,674 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 25ஆம் மாகாணமாகவும் சனத்தொகையின் அடிப்படையில் 27ஆம் மாகாணமாகவும் காணப்படுகின்றது. இம்மாகாணத்தில் 779 கிராமங்களும், 26 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தில் வாழும் மக்களில் 45 வீதமானோர் இசுலாமியர்க?ள், மேலும் ரோமன் கத்தோலிக்கர்கள் இம்மாகாணத்தில் சிறுபான்மையினராகக் காணப்படுகின்றனர்.
## மேற்கோள்கள்

## வெளி இணைப்புகள்
அதிகாரபூர்வ இணையத்தளம்

பகுப்பு:பிலிப்பீன்சின் மாகாணங்கள்
சமர், பிலிப்பீன்சு

**சமர்** (Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கட்பலோகன் ஆகும். இம்மாகாணம் 1768 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *சாரீ ஆன் டி, டன்* (Sharee Ann T. Tan) ஆவார். இதன் மொத்த நிலப்பரப்பளவு 6,048.03 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சமர் மாகாணத்தின் சனத்தொகை 780,481 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 10ஆம் மாகாணமாகவும் சனத்தொகையின் அடிப்படையில் 34ஆம் மாகாணமாகவும் காணப்படுகின்றது.  இம்மாகாணத்தில் 951 கிராமங்களும், 24 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. கடலிலிருந்து இமாகாணத்தின் அதிகூடிய நில உயரம் 850 மீற்றர்கள் ஆகும். இம்மாகாணம் பேர்டினன்ட் மகலன் தரிசித்த மாகாணங்களில் ஒன்றாக விளங்குகின்றது.

## மேற்கோள்கள்

## வெளி இணைப்புகள்
அதிகாரபூர்வ இணையத்தளம்

பகுப்பு:பிலிப்பீன்சின் மாகாணங்கள்
தெற்கு லெய்டே

**தெற்கு லெய்டே** (Southern Leyte) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் மாசின் ஆகும். இம்மாகாணம் 1956 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரோஜர் மெர்காடோ* (	Roger Mercado) ஆவார். இதன் மொத்த நிலப்பரப்பளவு 1,798.61 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக தெற்கு லெய்டே மாகாணத்தின் சனத்தொகை 421,750 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 65ஆம் மாகாணமாகவும் சனத்தொகையின் அடிப்படையில் 62ஆம் மாகாணமாகவும் காணப்படுகின்றது.  இம்மாகாணத்தில் 500 கிராமங்களும், 18 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இமாகாணத்தில் வருடாந்தம் 200,000 சுற்றுலாப் பயணிகள் வந்து செல்கின்றனர். மேலும் இம்மாகாணத்தின் கடற்கரையோரங்களில் பல ஹோட்டல்களும் காணப்படுகின்றன. இஹ்ஹோட்டல்கள் சுற்றுலாத்துறையில் முக்கியப் பங்கு வகிக்கின்றன.

## மேற்கோள்கள்

## வெளி இணைப்புகள்
அதிகாரபூர்வ இணையத்தளம் 

பகுப்பு:பிலிப்பீன்சின் மாகாணங்கள்
கவைட்

**கவைட்** (Cavite) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் இமுஸ் ஆகும். இதுவே பிலிப்பீன்சின் அதிக சனத்தொகை கொண்ட மாகாணம் ஆகும்.  1614 ஆம் ஆண்டில் ஸ்தாபிக்கப்பட்டது. இம்மாகாணத்தில் 829 கிராமங்களும், 16 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஜீசஸ் கிறிஸ்பின் ரெமுல்லா* (Jesus Crispin Remulla) ஆவார். இதன் மொத்த நிலப்பரப்பளவு 1,574.17 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கவைட் மாகாணத்தின் சனத்தொகை 3,678,301 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 67ஆம் மாகாணமாகவும் சனத்தொகையின் அடிப்படையில் 1ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு சவகானோ ஆகிய இரு பிரதான மொழிகள் பேசப்படுகின்றன. இம்மாகாணத்தின் முக்கிய ஏழு ஆறுகள் ஓடுகிண்ரன. அத்துடன் இம்மாகாணத்தின் சனத்தொகை கூடிய மாநகராட்சியாக கவைட் நகரம் ஆகும்.

## மேற்கோள்கள்

பகுப்பு:பிலிப்பீன்சின் மாகாணங்கள்
விளக்கு மாடம்

**விளக்கு மாடம்** என்பது, வீடுகள், மடங்கள், கோயில்கள் போன்ற பாரம்பரியக் கட்டிடங்களில் எண்ணெய் விளக்குகளை வைப்பதற்காகச் சுவர்களில் காணப்படும் குழி போன்ற அமைப்பு ஆகும். மின் விளக்குகளின் அறிமுகத்துக்கு முன்னர் கட்டிடங்களில் ஒளியூட்டுவதற்கு எண்ணெய் விளக்குகள் பயன்பாட்டில் இருந்த காலங்களில் விளக்கு மாடங்கள் அமைக்கப்பட்டன. 

## அமைப்பு
கட்டிடங்களின் தன்மையைப் பொறுத்து விளக்கு மாடங்கள் எளிமையான வடிவம் கொண்டவையாகவோ அல்லது அழகான வடிவ அமைப்புகளுடன் கூடியவையாகவோ அமைக்கப்பட்டன. விளக்குமாட அழகூட்டல்களின் தன்மை பெரும்பாலும் சுவரின் தடிப்பில் தங்கியுள்ளதால், தடிப்பான சுவர்களுடன் கூடிய பெரிய கட்டிடங்கள் அழகிய வேலைப்பாடுகளுடன் கூடிய விளக்கு மாடங்களை அமைப்பதற்கு வாய்ப்பாக அமைகின்றன. மின் விளக்குகளின் அறிமுகம், விளக்கு மாடங்களைத் தேவையற்ற கூறுகள் ஆக்கிவிட்டன. ஆனாலும், தமிழ்நாட்டின் பல இடங்களில், வாயிற் கதவின் இரு புறங்களிலும் அழகுடன் அமைக்கப்பட்ட விளக்கு மாடங்களைத் திண்ணைகளோடு கூடிய பழைய வீடுகளிலும், மடங்களிலும் இன்றும் காணலாம்.

பகுப்பு:கட்டிடக் கூறுகள்
சம்பேலஸ்

**சம்பேலசு** (Zambales) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் இபா ஆகும். இது 1578 ஆம் ஆண்டில் ஸ்தாபிக்கப்பட்டது. இம்மாகாணத்தில் 230 கிராமங்களும், 13 மாநகராட்சிகளும் உள்ளன. இதன் தற்போதைய மாகாண சபை ஆளுநர் *அமர் டெலோசோ* (	Amor Deloso) ஆவார். இதன் மொத்த நிலப்பரப்பளவு 3,053.6 சதுர கிலோமீட்டர்கள் ஆகும். 2015 ஆம் ஆண்டின் ஜனத்தொகைக் கணக்கெடுப்புக்கு அமைவாக சம்பேலசு மாகாணத்தின் ஜனத்தொகை 590,848 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 35ஆம் மாகாணமாகவும் ஜனத்தொகையின் அடிப்படையில் 50ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம், கப்பம்பங்கன் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தின் பொருளாதாரம் சுற்றுலாத்துறையிலேயே தங்கியுள்ளது. மேலும் இமாகாணத்தின் நிக்கல் போன்றவற்றை அகழ்தலும் அதிகளவில் தற்போது இடம்பெற்று வருகிறது. எனினும் அடிப்படையில் இது விவசாய மாகாணமே ஆகும். இங்கு அரிசி, சோளம் போன்றவை உற்பத்தி செய்யப்படுகின்றன.

## மேற்கோள்கள்

பகுப்பு:பிலிப்பீன்சின் மாகாணங்கள்
படன்காஸ்

**படன்காஸ்** (Batangas) என்பது பிலிப்பீன்சின் லூசோனின், கலபர்சொன் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் படன்காஸ் நகரம் ஆகும். இது 1581 ஆம் ஆண்டில் ஸ்தாபிக்கப்பட்டது. இம்மாகாணத்தில் 1,078 கிராமங்களும், 31 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஹேர்மிலென்டோ மன்டனாஸ்* (Hermilando Mandanas) ஆவார். இதன் மொத்த நிலப்பரப்பளவு 3,119.75 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக படன்காஸ் மாகாணத்தின் சனத்தொகை 2,694,335 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 44ஆம் மாகாணமாகவும் சனத்தொகையின் அடிப்படையில் 7ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம், ஆகிய மூன்று பிரதான மொழிகள் பேசப்படுகின்றன. வண்ணத்துப்பூச்சிக் கத்திகளுக்க்கு படன்காஸ் மாகாணம் மிகவும் பிரசித்தமானது ஆகும். அத்துடன் இக்கத்திகள் உற்பத்தி மூலம் பல கைத்தொழில் பேட்டைகள் இம்மாகாணத்தில் உருவாகியுள்ளன.

## மேற்கோள்கள்
  
பகுப்பு:பிலிப்பீன்சின் மாகாணங்கள்
பானேசுவர்

**பானேசுவர்** *(Baneswar)* இந்தியாவின் மேற்கு வங்காள மாநிலத்தில் உள்ள கூச்பெகர் மாவட்டத்திலுள்ள ஒரு சிறிய நகரமாகும் . 

பானேசுவர் நகர சிவன் கோவில் மிகவும் புகழ்பெற்ற ஆலயமாகும். இக்கோவிலுக்கு அருகிலுள்ள குளத்தில் வாழ்கின்ற ஆமைகளும் சிறப்பு வாய்ந்தவையாகும். 

பானேசுவர் என்ற சொல் பான்+ஈசுவர் என்ற சொற்களில் இருந்து பிறந்ததாகும். பான் என்பவர் அசுரர்களின் அரசர் ஆவார். அவர் 'சிவ லிங்கத்தை' வெளியே கொண்டுபோய் பாதாள உலகில் வைப்பதன் மூலம் சிவனையும் அங்கு கொண்டு செல்ல முயற்சித்தார்.  அவருடைய முயற்சி தோல்வியில் முடிந்தது. இன்று பார்க்கின்ற சிவபெருமான் ஆலயத்தில் சிவலிங்கம் உறுதியாக நின்றதாக நம்பப்படுகிறது. உள்ளூர் மக்கள் மட்டுமன்றி பல வெளியூர் பக்தர்களும் பிரார்த்தனைக்காக இங்கு வருகின்றனர். தோபோட்ரோ அறக்கட்டளை ஒவ்வொரு ஆண்டும் விமரிசையாக சிவன் மேளாவைக் (சிவ சதுர்த்தியின் போது) கொண்டாடுகிறது. 

பானேசுவர் நகரம் கூச் பெகர் (12 கிலோமீட்டர்) மற்றும் அலிபுர்துவார் (13 கிலோமீட்டர்) நகரங்களுடன் நன்றாக இணைக்கப்பட்டுள்ளது. 

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
கஞ்சன்பூர் மாவட்டம்

**கஞ்சன்பூர் மாவட்டம்** (Kanchanpur District)  (),  தூர மேற்கு நேபாளத்தின், தூரமேற்கு பிரதேசத்தில் உள்ள ஒன்பது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **[[பீம்தத்தா]]** நகரம் ஆகும். *மகாகாளி* மண்டலத்தில் உள்ள இம்மாவட்டம், நேபாளத்தின் 77 மாவட்டங்களில் ஒன்றாகும்.

## மக்கள் தொகையியல்
இம்மாவட்டம் 1,610 சதுர கிலோ மீட்டர்  பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்ட மக்கள் தொகை 4,51,248 ஆகும்.  இம்மாவட்டத்தில் குமாவானி மொழி மற்றும் டடோலி மொழி (70%), தாரு மொழி (20%), நேபாள மொழி (7%) மற்றும் பிற மொழிகள் (3%) பேசப்படுகிறது. இம்மாவட்டத்தில் தாரு இன பழங்குடி மக்கள் பெரும்பான்மையாக உள்ளனர். 

## அமைவிடம்
நேபாளத்தின் தூர மேற்குப் பகுதியில் இம்மாவட்டத்தின் கிழக்கில் கைலாலீ மாவட்டம், வடக்கில் டடேல்துரா மாவட்டம், தெற்கிலும், மேற்கிலும் இந்தியாவும் எல்லைகளாக அமைந்துள்ளது.

## புவியியல் மற்றும் தட்ப வெப்பம்

## நகராட்சிகள் மற்றும் கிராம வளர்ச்சி மன்றங்கள்

* பைசே பீச்வா
*பேட்கோட் நகராட்சி 
*பெலௌரி நகராட்சி 
*பெல்தண்டி நகராட்சி 
*பீம்தத்தா நகராட்சி
*டெக்ஹத்புலி 
*தோடரா-சண்டினி நகராட்சி 
*ஜலாரி-பிபால்டி நகராட்சி 
*கிருஷ்ணாபூர் நகராட்சி
*புனர்வஸ் நகராட்சி 
* ரைகாவார் பீச்சவா 
*சங்கர்பூர்

## இதனையும் காண்க
* நேபாளத்தின் மாவட்டங்கள்
*நேபாள மாநிலங்கள்

## மேற்கோள்கள்

## வெளி இணைப்புகள்
*District Development Committee, Kanchanpur

 
பகுப்பு:தூரமேற்கு பிரதேசம்
முர்லி, பீகார்

**முர்லி** *(Murli)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும். 

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி முர்லி  கிராமத்தின் மக்கள்தொகை 875  நபர்கள் ஆகும். இவர்கள் 184 குடும்பங்களாக வாழ்கின்றனர். இம்மக்கள்தொகையில் 51.2% நபர்கள் ஆண்கள் மற்றும் 48.7% நபர்கள் பெண்களாவர். இக்கிராமத்தின் எழுத்தறிவு சதவீதம் 53.9% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 55% நபர்கள் ஆண்கள் மற்றும் 44% நபர்கள் பெண்களாவர். 18.8% நபர்கள் 6 வயதுக்கு குறைவானவர்களாக உள்ளனர் . 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
வனேடியம்-காலியம்

**வனேடியம்-காலியம்** *(Vanadium-gallium)* (V3Ga) என்பது வனேடியமும், காலியமும் இரண்டையும் சேர்த்து உருவாக்கப்படும் ஒரு மீகடத்தி கலப்புலோகமாகும். பெரும்பாலும் இவ்வுலோகக் கலவை மீகடத்து மின்காந்தங்களில் உயர்புல புகுத்துச் சுருளாகப் பயன்படுத்தப்படுகிறது.

வனேடியம்-காலியம் வார்ப்பட்டை மீகடத்து காந்தங்களில் பயன்படுத்தப்படுகிறது (17.5 டெசுலாக்கள் அல்லது 175000 காச்சுகள்) மீகடத்தும் ஏ15 முக வனேடியம்-காலியத்தின் கட்டமைப்பு பொதுவாகப் பயன்பாட்டிலுள்ள Nb3Sn மற்றும் Nb3 Ti. கலப்புலோகங்களின் கட்டமைப்பை ஒத்துள்ளது . 
Nb, Ta, Sn, Pt மற்றும் Pb போன்ற உயர் அணு எண் தனிமங்களுடன் இக்கலப்புலோகத்தை கலப்பதன் மூலமாக உயர் புலப் பண்புகளை மேம்படுத்த முடியும்.

## மீகடத்துப் பண்புகள்

*மாறுநிலை வெப்பம் (Tc) : ~14.2 கெல்வின் 
*உயர் மாறுநிலைப் புலம் (Hc2) : 19 டெசுலாவிற்கு மேல்.

## மீகடத்து கம்பி அல்லது மீகடத்து வார்ப்பட்டை புனைவு

திடநிலை வீழ்படிவாக்கல் முறையில் வனேடியம்-காலியம் கம்பிகள் உருவாக்கப்படுகின்றன.

## மேற்கோள்கள்
.

பகுப்பு:கலப்புலோகங்கள்
பகுப்பு:மீக்கடத்திகள்
பகுப்பு:வனேடியம் சேர்மங்கள்
பகுப்பு:காலியம் சேர்மங்கள்
செயங்கொண்ட சோழ கொங்காள்வான்

**உராளி செம்ப வேட்டுவ செயங்கொண்ட சோழ கொங்காள்வான்** கொங்கு வேடடுவக் கவுண்டர் இன மண்ணராகிய இவர் முதலாம் குலோத்துங்கன் ஆட்சி(கி.பி 1070 முதல் கி.பி 1125 வரை) காலத்தில் கொங்கு 24 நாட்டில் ஒன்றான வடகரை நாடு நாட்டை ஆட்சிபுரிந்தார் . இவருக்கு ஊராழ்வான் பொறுப்பும் பெற்று இருந்தார்.

## கொடிவேரி அணைக்கட்டு
கொங்கு நாட்டில் ஒன்றான வடகரை நாட்டில் குளவாற்றூர் தற்போதைய ஈரோடு கோபிச்செட்டிப்பாளையம் தாலுக்காவில் உள்ள கொடிவேரி என்ற இடத்தில் பவானி ஆற்றுநீரைத்தேக்கி (இக்குளம் அட்டி) கொடிவேரி அணைக்கட்டு கால்வாயை செயங்கொண்ட சோழ கொங்காள்வான் வெட்டினார். முதலாம் குலோத்துங்கனின் 55 வது ஆட்சி ஆண்டில் (கி.பி 1125) கொடிவேரியில் பவானி ஆற்றுநீர் பாயும் இடத்தை அகலப்படுத்தி நீரை பெரும் கற்களைக் கொண்டு தேக்கி கால்வாய் வெட்டினார். இன்று இது கொடிவேரி அணைக்கட்டு என்று அழைக்கப்படுகிறது. இந்த செய்தி கொடிவேரி , பவானி ஆற்றங்கரையில் உள்ள கல்வெட்டில் காணப்படுகிறது.

## கல்வெட்டு சான்று
: இந்த கொடிவேரி அணைக்கட்டு பற்றிய கல்வெட்டு அணைக்கட்டு கரையில் உள்ளது.

::# ஸ்வஸ்தி ஸ்ரீ குலோத்
::# துங்க சோழதேவற்
::# கு யாண்டு ஐம்பத்து அ
::# ஞ்சாவது வடகரை நாட்டு
::# க் குளவாற்றூரிலருக்கும்
::# ஊராளி செம்ப வேட்டுவ
::# ன் தொண்டயன் பிள்ளா
::# நான சயங்கொண்டசோழ
::# க் கொங்காள்வானேன் இக்குள
::# ம் அட்டி
::# காலும் வெட்டி
::# விச்சேன் இது
::# ஆக்குவான் பா
::# தம் எந்தலைமேல்
::# இது அழிப்பான் வழி
::# அறுவான்


## நீர்ப்பாசன கால்வாய்கள்
:கொடிவேரி அணையின் வடக்கு பக்கம் ஒரு கால்வாயும் தெற்கு பக்கம் ஒரு கால்வாயும் வெட்டினார்.
:கொடிவேரி அணையின் வடக்கு பகுதியில் உள்ள கால்வாய் அத்தாணி வரை செல்கிறது ஏறக்குறைய 10 கி.மீ தொலைவு செல்கிறது. இந்த கால்வாய் அரக்கன்கோட்டை கால்வாய் என்று பொதுமக்களால் அழைக்கப்படுகிறது.
:கொடிவேரி அணையின் தெற்கு பகுதியில் உள்ள மற்றோரு கால்வாய் கவுந்தப்பாடி மேட்டுப்பாளையம் வரை ஏறக்குறைய 15 கி.மீ செல்கிறது. இந்த கால்வாய் தட்டப்பள்ளி கால்வாய் என்று அழைக்கப்படுகிறது.

## குறிப்புகள்

பகுப்பு:கொங்கு
பகுப்பு:குறுநில மன்னர்கள்
ஏ. ஏ. கிருட்டிணசுவாமி அய்யங்கார்

**ஏ.ஏ.கிருட்டிணசுவாமி அய்யங்கார்** *(A. A. Krishnaswami Ayyangar)* (1892-1953)  இந்தியாவைச் சேர்ந்த ஒரு கணிதவியல் அறிஞர் ஆவார். இவர் கணிதப் படிப்பில் முதுகலைப் பட்டத்தை தன்னுடைய 18 ஆவது வயதில், பச்சையப்பன் கல்லூரியில் பெற்றார். இதைத் தொடர்ந்து அக்கல்லூரியிலேயே கணிதம் கற்பிக்கும் தொழிலைத் தொடங்கினார். 1918 இல் மைசூர் பல்கலைக்கழகத்தின் கணிதத்துறையில் பணியில் சேர்ந்த இவர் 1947 ஆம் ஆண்டு பணியிலிருந்து ஓய்வு பெற்றார். புகழ்பெற்ற ஏ.கே.இராமாநுசன் என்ற கன்னட மொழிப் புலவரின் தந்தையான இவர் 1953 ஆம் ஆண்டில் காலமானார்.
  
## பணிகள்

படிமுறைத் தீர்வுமுறையுடன் தொடர்பு கொண்ட  ’சக்ரவள முறை’ என்ற தலைப்பில் அய்யங்கார் ஒரு கட்டுரையை எழுதினார். தொடரும் பின்னங்களிடமிருந்து இம்முறை எவ்வாறு வேறுபட்டது என்பதை இதன்மூலம் விளக்கினார்.  பியரே டி பெர்மா மற்றும் யோசப் லூயி லாக்ராஞ்சி  ஆகியோருக்கு சக்ரவள முறை இயல்பானது என்றும், இந்தியர்களுக்கு அம்முறையானது பரிசோதனை அளவிலானது என்றும் எண்ணிக்கொண்டிருந்த ஆண்ட்ரெ வெய்லி இவ்வேறுபாட்டைக் கருத்தில் கொள்ளாமல் இருந்ததை எடுத்துக் காட்டினார்.

லூசியானா மாநிலப் பல்கலைக்கழகப் பேராசியர் சுபாசு காக், அய்யங்காரின் வெளியீடுகள் யாவும் தனித்தன்மை மிக்கவையென முதன்முதலாக அறிவியல் சமூகத்திற்கு எடுத்துக்கூறினார் 

## மேற்கோள்கள்

## புற இணைப்புகள்
*Brief life and some papers.

பகுப்பு:1892 பிறப்புகள்
பகுப்பு:1953 இறப்புகள்
பகுப்பு:இந்தியக் கணிதவியலாளர்கள்
பகுப்பு:கர்நாடக நபர்கள்
காளிகோட் மாவட்டம்

**காளிகோட் மாவட்டம்** (Kalikot District) (),  மேற்கு நேபாளத்தின்,  கர்ணாலி மாநிலத்தில் உள்ள 10 மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் **மன்மா** ஆகும்..

1,741 சதுர கிலோ மீட்டர் பரப்பளவு கொண்ட இம்மாவட்ட்ட மக்கள் தொகை, 2011-ஆம் ஆண்டு மக்கள் தொகை கணக்கெடுப்பின் படி  1,36,948  ஆகும். 
இம்மாவட்டத்தில் பெண் குழந்தை பெற்றெடுக்கும் தாயின் குடும்பத்திற்கு, செப்டம்பர் 2005 முதல் இலவச அரிசி வழங்கும் திட்டத்தை நேபாள அரசு அறிவித்துள்ளது.

## புவியியல் மற்றும் தட்ப வெப்பம்

## காளிகோட் மாவட்ட கிராம வளர்ச்சி மன்றங்கள்
 

*பதால்கோட் 
*பார்த்தா 
*செப்ரே 
*சில்க்காயா 
*தாகா 
* டோலாகொகே 
*ஜெலா 
*ஜுபிதா 
*கின் 
*கோட்பாடா 
*குமால்கவுன்
*லாலூ 
*மால்கோட் 
*மன்மா  
* மேஹல்முடி 
* முக்ரஹா
* மும்ரா 
* நானிகோட்  
*ஒடநாகு 
*பக்கா 
*போய் மகாதேவ் 
*புக்கோட் 
*ராங்கு 
*ராம்னாகோட் 
*ராஞ்சூலி 
*ரூப்சா 
*சிப்கானா
*சுகிதயா  
*சியுனா
* திர்ப்பு 

## இதனையும் காண்க
* நேபாளத்தின் மாவட்டங்கள்
## மேற்கோள்கள்

## வெளி இணைப்புகள்
*UN map of VDC boundaries, water features and roads in Kalikot

பகுப்பு:நேபாளத்தின் மாவட்டங்கள்
கர்ணாலி பிரதேசம்
நாகப்பட்டினம் சட்டைநாதசுவாமி கோயில்

**நாகப்பட்டினம் சட்டைநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
நாகப்பட்டினம் காயாரோகணர் நீலாயதாட்சி அம்மன் கோயிலுக்கு மேற்கே ஆதிகாயாரோகணம் என்ற இடத்தில் பீசண பைரவர் சட்டை நாதராக உள்ளார்.

## இறைவன், இறைவி
இக்கோயிலில் உள்ள மூலவர் சட்டைநாதர். பைரவர் மிக உக்கிரமாகக் காணப்பட்டதால் அவருக்கு இடப்புறமாக அமுதவல்லி அம்மன் சன்னதி அமைக்கப்பட்டு, பைரவர் சாந்த மூர்த்தியானதாகக் கூறுகின்றனர்.

## அமைப்பு
திருமலைராயன்பட்டினத்தை ஆட்சி செய்த மன்னனின் மகள் பிரம்மராட்சசன் பிடியில் அகப்பட்டு, பின்னர் அதிலிருந்து விடுபட்டு சுகமடைந்ததாகவும், அதற்காக நன்றிக்கடனாக மன்னன் கோயிலை விரிவாக்கம் செய்ததாகக் கூறுகின்றனர். தொடர்ந்து விழாக்கள் நடக்கவும் மன்னன் ஏற்பாடு செய்ததாகக் கூறுவர். தெற்கு நோக்கிய நிலையில் அமைந்துள்ள உயர்ந்த கட்டமலை மீது சட்டைநாதர் சன்னதி காணப்படுகிறது. கருவறை முன்பாக அர்த்த மண்டபம், மகா மண்டபம், முக மண்டபம் ஆகியன உள்ளன. காயாரோகணர், ஆதிநீலாயதாட்சி அம்மன் சன்னதிகள் கிழக்கு நோக்கிய நிலையில் காணப்படுகின்றன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
முதொல் நாய்

**முதொல் நாய்** அல்லது **கேரவன் நாய்** ( **Mudhol Hound** ) அல்லது ( **Caravan Hound** ) என்பது ஒரு இந்திய  நாய் இனமாகும். இந்த நாய் தக்காணப் பீடபூமி கிராமப்புறங்களில் கர்வானி என அறியப்படுகிறது. இது வேட்டை மற்றும் பாதுகாப்பு ஆகிய இரு தேவைகளுக்காகவும் நாய் பயன்படுத்தப்படுகிறது.

இந்திய கென்னல் கிளப் (KCI) மற்றும் இந்திய தேசிய கென்னல் கிளப் (INKC) இந்த நாயின் வெவ்வேறு இனப் பெயர்களை அங்கீகரித்துள்ளது.  INKC முதொல் நாய் என்ற பெயரையும்  KCI  கேரவன் நாய் என்றும் பதிவு செய்துள்ளது.

ரூ.5.00 முக மதிப்பு கொண்ட தபால்தலையை முதொல் நாயை அங்கீகாரிக்கும் விதமாக இந்திய அஞ்சல் துறையால் வெளியிடப்பட்டது.

## விளக்கம்

### தோற்றம்
thumb
முதொல் அல்லது கேரவன் நாயிக்கு நன்கு வரையறுக்கப்பட்ட பண்புகள் உண்டு. இதன் தலை நீண்டு குறுகியும், காதுகளிடையே பரந்தும் இருக்கும் வகையிலும். தாடைகள் நீண்டு கடி பொருளை துண்டிக்கும் வகையில் சக்தி வாய்ந்ததாகவும் இருக்கும். மூக்கு பெரியதாகவும் கருத்தும் இருக்கும். காதுகள் தொங்கியவாறு மண்டைக்கு நெருக்கமாக இருக்கும். கண்கள் பெரியதாக முட்டை வடிவில் கருத்து வெளித்தள்ளியது போல இருக்கும். கழுத்து நீண்டு, தூய்மையானதாக தசைப்பிடிப்புடன் தோளுக்கு பொருத்தமானதாகவும் இருக்கும். முன்னங்கால்கள் நீளமானவை. பின்னங்கால்கள் நீண்டு, அகன்று தசைகளுடன் இருக்கும். மார்பு நல்ல வலிமையானதாகவும், விலா புடைத்ததாகவும் இருக்கும். வயிறு ஒட்டி இருக்கும். வால் மிக நீண்டதாக இயற்கையன வளைவுடன் தொங்கியவறும், வலுவானதாகவும், அடிப்பகுதி சிறுத்தும் இருக்கும். 
## மேற்கோள்கள்

பகுப்பு:இந்தியாவில் தோன்றிய நாய் இனங்கள்
2519 அலுமினியம் கலப்புலோகம்

**ஏஏ 2519** *(AA 2519)* என்பது ஓர் அலுமினியம் கலப்புலோகமாகும். இக்கலப்புலோகத்தில் தாமிரம் (5.3–6.4%) உலோகக் கலவையாக்கும் தனிமமாகப் பயன்படுத்தப்படுகிறது. மேலும் இதில் 0.25% சிலிக்கன், 0.30% இரும்பு, 0.10–0.50% மாங்கனீசு, 0.05–0.40% மக்னீசியம், 0.10% துத்தநாகம், 0.02–0.10% தைட்டானியம், 0.05–0.15% வனேடியம், 0.10–0.25% சிர்க்கோனியம், 0.40% சிலிக்கன்-இரும்பு சேர்மங்கள், மற்றும் 0.15% வரை அருந்தனிமங்கள் முதலியன கலந்துள்ளன  The density of 2519 aluminium is . It was first registered in 1985, in the அமெரிக்க ஐக்கிய நாடு.. அமெரிக்காவில் 1985 ஆம் ஆண்டு முதன்முதலாக பதிவு செய்யப்பட்டது. 
வானூர்தி கவசமாக ஏஏ 2519 கலப்புலோகம் பயன்படுத்தப்படுகிறது. ஏஏ 7039 கலப்புலோகத்தின் எறிவியல் பண்புகளுக்குச் சமமான பண்புகளை இதுவும் பெற்றுள்ளது. ஏஏ5083 கலப்புலோகத்துடன் ஒப்பிடுகையில் அரிமானத்தால் பிளவுபடும் நெருக்கடிக்கு தகைவுறுதல் பண்பு குறைவாகப் பெற்றுள்ளது .  
ஏஏ2519-டி87 தகடுகளை பற்றவைப்பதற்கு ஏஏ2319 நிரப்புகள் பயன்படுகின்றன 

## மேற்கோள்கள்

பகுப்பு:அலுமினியக் கலப்புலோகங்கள்
மெத்தில் சயனோ அக்ரைலேட்டு

**மெத்தில் சயனோ அக்ரைலேட்டு** *(Methyl cyanoacrylate)* என்பது ஒரு மெத்தில் எசுத்தர், ஒரு நைட்ரைல், ஒரு ஆல்க்கீன் போன்ற பல வேதி வினைக்குழுக்கள் உள்ளடங்கிய ஒரு கரிம வேதியியல் சேர்மமாகும். குறைவான பாகுமைத் தன்மை கொண்ட நிறமற்ற திரவமாக மெத்தில் சயனோ அக்ரைலேட்டு காணப்படுகிறது. சயனோ அக்ரைலேட்டு பசைகளில் பயன்படுத்துவது இதன் முக்கியமான ஒரு பயனாகும் . பொதுவாக எத்தில் சயனோ அக்ரைலேட்டை விட குறைவான அளவிலேயே மெத்தில் சயனோ அக்ரைலேட்டு பல வணிகப் பெயர்களில் சந்தையில் காணப்படுகிறது. 

அசிட்டோன், மெத்தில் எத்தில் கீட்டோன், நைட்ரோமெத்தேன், டைகுளோரோமெத்தேன்  போன்ற கரிமக் கரைப்பான்களில் மெத்தில் சயனோ அக்ரைலேட்டு கரைகிறது. ஈரமான சூழலில் இச்சேர்மம் விரைவாக பலபடியாக மாறுகிறது. 

## பாதுகாப்பு

பலபடியை சூடுபடுத்தினால் பலபடி நிலையில் இருந்து அது மீட்சியடைந்து விடும். இதனால் உருவாகும் வாயுப் பொருட்கள் நுரையீரல் மற்றும் கண்களில் கடுமையான எரிச்சலை உண்டாக்கும். தொழிலாளர்களின் தாங்கும் அளவாக எட்டு மணி நேரத்தில் மில்லியனுக்கு 2 பகுதிகள் (8மி.கி/மீ3) அல்லது குறுகிய நேர பணிநிலைகளில் மில்லியனுக்கு 4 பகுதிகள் (16மி.கி/மீ3) அளவு வரை இருக்கலாம் என்று தேசிய தொழிலாளர் பாதுகாப்பு மற்றும் உடல்நல நிறுவனம் பரிந்துரைக்கிறது . 

## மேலும் காண்க
* ஆக்டைல் சயனோ அக்ரைலேட்டு
* 2-ஆக்டைல் சயனோ அக்ரைலேட்டு
## மேற்கோள்கள்

பகுப்பு:மெத்தில் எசுத்தர்கள்
பகுப்பு:சயனோ அக்ரைலேட்டு எசுத்தர்கள்
பகுப்பு:நைட்ரைல்கள்
பகுப்பு:ஒற்றைப்படிகள்
கொரந்தி

***கொரந்தி*** (Wild Cherry; *Antidesma bunius*) என்பது பிலந்தேசியேக் குடும்பத்தைச் சேர்ந்த ஒரு பழ மரம் ஆகும். இதுதென்கிழக்காசியா மற்றும் வடக்கு ஆத்திரேலியாவைத் தாயகமாகக் கொண்டது. இத்தாவரம் குட்டையான புதர் வகை முதல் உயரமாக வளரக்கூடிய தாவரம் வரை வேறுபட்ட தோற்றங்களைக் கொண்டது. இது சுமார் 30 மீட்டர் உயரம் வரைக் காணப்படும்.இதன் இலை முட்டை வடிவில் தோல்போன்ற 20 சதம மீட்டர் நீளம் மற்றும் ஏழு சதம மீட்டர் அகலத்தில் காணப்படும். இவை சிறிய இலைக்காம்பினால்  கிளையில் இணைந்திருக்கும்.

இவ்வினம் ஈரில்லத்தாவரமாக, அதாவது ஆண், பெண் பூக்கள் வெவ்வேறு மரங்களில் காணப்படும். வலிமையான, விருப்பூட்டாத வாசனை கொண்டு காணப்படும். பூக்கள் கிளை கொண்ட பூக்காம்புகளில் அடுக்கப்பட்டிருக்கும் பூந்துணராகக் காணப்படும். பழங்கள் கோள வடிவினதாக கொன்னைகளாகக் காணப்படும்.

## மேற்கோள்கள்

பகுப்பு:நேபாளத் தாவரங்கள்
2017 கோவா சட்டப் பேரவைத் தேர்தல்

**2017 கோவா சட்டப் பேரவைத் தேர்தல்** கோவா சட்டமன்றத்திற்கான 40 உறுப்பினர்களைத் தேர்ந்தெடுக்க 4 பிப்ரவரி 2017 அன்று நடந்த தேர்தலைக் குறிக்கும். வாக்காளர் சரிபார்க்கும் காகித தணிக்கை சோதனை அனைத்து 40 தொதிகளிலும் பொருத்தப்பட்டது. இந்தியாவில் முழு மாநிலத்திற்கும் வாக்காளர் சரிபார்க்கும் காகித தணிக்கை சோதனை பயன்படுத்தப்படுவது இதுவே முதன் முறையாகும்.

## பின்னணி
தற்போதைய சட்டமன்றம் மார்ச் 18, 2017 அன்று முடிவடைகிறது , கடந்த தேர்தலில்  பாசக மனோகர் பாரிக்கர் தலைமையில் பெரும்பான்மை பெற்றது. மனோகர் பாரிக்கர் கோவாவின் தலைமை அமைச்சராக 
தேர்ந்தெடுக்கப்பட்டார். 2014 இல், பாதுகாப்பு அமைச்சர் ஆக தெரிவு செய்யப்பட்டதால் அவர் பதவி விலகினார், அதன் காரணமாக லட்சுமிகாந்த் பர்சேகர் முதல்வராக பொறுப்பேற்றார்.

## அட்டவணை
* 11 சனவரி 2017 - வேட்பு மனு அளித்தல் 
* 18 சனவரி 2017 - வேட்பு மனுவை அளிக்க கடைசி தேதி
* 19 சனவரி 2017 - வேட்பு மனுவை சீராய்வது 
* 21 சனவரி 2017 - வேட்பு மனுவை திரும்ப பெறுவது
* 4 பிப்ரவரி 2017 - வாக்குப்பதிவு ஒரே கட்டமாக நடைபெறும்.

## கூட்டணிகள்
### பாசக
37 தொகுதிகளில் போட்டியிட்டது. மீதமுள்ள கிறுத்துவர்கள் பலமாக உள்ள 3 தொகுதிகளில் மற்ற வேட்பாளர்களை ஆதரிக்கும் என்று மாநில பாசக தலைவர் வினய் தெண்டுல்கர் தெரிவித்தார்.

21 தொகுதிகளுக்கு வேட்பாளர்களை பாசக அறிவித்தது. வாசுகோ தொகுதி வேட்பாளர் தேர்வில் அதிருப்தி கொண்டு பாசகவின் தெற்கு கோவா மாவட்ட துணைத் தலைவர் கிருட்டிண சல்கார் கட்சியிலிருந்து விலகினார்.

### மகாராட்டிரவாதி கோமந்த கட்சி
2012 தேர்தலுக்கு முன்பிருந்தே தாங்கள் பாசகவுடன் கூட்டணி வைத்திருந்ததாகவும், அது தற்போது முறிந்து விட்டது என்றும் சனவரி 5, 2017 அன்று இக் கட்சியின் தலைவர் கூறினார். 22 தொகுதிகளில் மகோக போட்டியிடும் என்று கூறினார்

### ஆம் ஆத்மி கட்சி
ஆம் ஆத்மி முதலமைச்சர் வேட்பாளராக எல்விசு கோம்சை அறிவித்தது.

## வாக்குப்பதிவு
83% வாக்குப்பதிவு நடந்தது. தவறான நடத்தை விதிகள் பின்பற்றபட்டதன் காரணமாக மர்மகோவா தொகுதிக்கு மறுதேர்தல் நடத்த பரிந்துரைக்கப்பட்டது.

ஆளுநர் பாசகவை ஆட்சியமைக்க அழைத்து 15 நாட்களுக்குள் நம்பிக்கை வாக்கெடுப்பு நடத்த உத்தரவிட்டார். நம்பிக்கை வாக்கெடுப்பில் மனோகர் பாரிக்கர் தலைமையிலான பாசக அரசு வென்றுள்ளது.

## இதையும் பார்க்க
* உத்தரப் பிரதேச சட்டமன்றத் தேர்தல், 2017 
* பஞ்சாப் சட்டமன்றத் தேர்தல், 2017  
* மணிப்பூர் சட்டமன்றத் தேர்தல், 2017 
* உத்தராகண்ட சட்டமன்றத் தேர்தல், 2017

## மேற்கோள்கள்

பகுப்பு:கோவா சட்டப் பேரவைத் தேர்தல்கள்
பகுப்பு:2017 தேர்தல்கள்
இரீட்டாபிராட்டா முன்சி

**இரீட்டாபிராட்டா முன்சி** *(Ritabrata Munshi)* ஓர் இந்திய கணிதவியல் அறிஞர் ஆவார். இவர் 1976 ஆம் ஆண்டு செப்டம்பர் 14 ஆம் தேதி பிறந்தார். எண் கோட்பாடு கணிதப் பிரிவில் இவர் வல்லுநராகத் திகழ்ந்தார். அறிவியல் மற்றும் தொழில்நுட்பத்திற்கான இந்தியாவின் மிக உயரிய விருதான சாந்தி சுவரூப் பட்நாகர் விருது, 2015 ஆம் ஆண்டில் கணித அறிவியல் பிரிவுக்காக இவருக்கு வழங்கப்பட்டது . மும்பையிலுள்ள டாட்டா அடிப்படை ஆராய்ச்சி கழகத்துடன் இரீட்டாபிராட்டா முன்சி இணைத்துக் கொள்ளப்பட்டார். ஆண்ட்ரூவ் யான் வைல்சு வழிகாட்டலில் பிரின்செடன் பல்கலைக்கழகத்தில் முனைவர் பட்டம் பெற்றார் 

## மேற்கோள்கள்

## புற இணைப்புகள்
* Munshi's home page.

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
வெள்ளைப் பள்ளிவாசல், நாசரேத்து

**வெள்ளைப் பள்ளிவாசல்** (White Mosque) (, ) இஸ்ரேல் நாட்டின்  நாசரேத்து நகரில் உள்ள பழமையான மசூதி ஆகும்
 நாசரேத்து நகரின்  பழைய சந்தையில் மையத்தில் ஹரத் அல்காமா எனப்படும் பள்ளிவாசல் சதுக்கத்தில் உள்ளது.
## அமைப்பு
இப்பள்ளிவாசல் பென்சில் வடிவ மினார் கொண்டுள்ளது. கிரீம் நிற சுவர்கள், பச்சை டிரிம் மற்றும் பச்சை குவிமாடம் ஆகியவை ஒட்டோமான் கட்டிடக்கலைக்கு எடுத்துக்காட்டாக உள்ளது.

## வரலாறு
பதினெட்டாம் நூற்றாண்டின் பிற்பகுதியில் எகிப்து ஆட்சியாளர் சுலைமான் பாஷா மூலம் நிதியுதவி, மற்றும் நாசரேத்து உயர் ஆணையாளர், ஷேக் அப்துல்லா அல்-பகூம் மேற்பார்வையில் பள்ளிவாசல் கட்டுமான பணிகள் நடைபெற்றன. 
பள்ளிவாசல் 1804 மற்றும் 1808 இடையே நிறைவு பெற்றது. ஷேக் அப்துல்லா வக்ப் செய்தார்.1815 ல் அவர் இறக்கும் காலம் வரை அது நிர்வகிக்கப்பட்டது.
ஷேக் அப்துல்லா மரணத்திற்கு பிறகு, பள்ளிவாசல் விவகாரங்களை நிர்வகிக்கும் பொறுப்பு ஷேக் அமீன் அல் பகூம்க்கு மாற்றப்பட்டது.
தற்போது, மசூதி அல்-பகூம் குடும்ப வக்ப் பகுதியாக அமைக்க தொடர்ந்து வருகிறது.
## பெயர்க் காரணம்
நாசரேத்தில் தூய்மை, ஒளி மற்றும் அமைதி ஏற்படுத்த புதிய சகாப்தத்தை குறிப்பதாக வெள்ளைப் பள்ளிவாசல் என ஷேக் அப்துல்லா பெயர் சூட்டினார்.
## பயன்பாடு
வழக்கமான நாளில், 100 முதல் 200 பேர் தொழ வருவார்கள். வெள்ளிக்கிழமை குத்பா நாளில் 2000 முதல் 3000 பேர் கலந்து, நண்பகல் தொழுகைக்கு கலந்துகொள்வார்கள்.
## அருங்காட்சியகம்
பள்ளிவாசலில்  நாசரேத்து வரலாற்றை ஆவணப்படுத்தும் காட்சிகள் ஒரு அருங்காட்சியகம் உள்ளது. .
## மேற்கோள்கள்

பகுப்பு:இசுரேலில் உள்ள பள்ளிவாசல்கள்
பகுப்பு:இசுரேல் வரலாறு
கபிலவஸ்து மாவட்டம்

**கபிலவஸ்து மாவட்டம்** (), நேபாளத்தின் லும்பினி மாநிலத்தில்  உள்ளது. இம்மாவட்ட நிர்வாகத் தலைமையிட நகரம் கபிலவஸ்து ஆகும். கபிலவஸ்து நகரத்தின் லும்பினி தோட்டத்தில் புத்தர் பிறந்தார். 

1,738 சதுர கிலோ மீட்டர் பரப்பளவு கொண்ட கபிலவஸ்து மாவட்ட மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி  5,71,936 ஆகும். மொத்த மக்கள் தொகையில் ஆண்கள் 2,85,599 ஆகவும், பெண்கள் 286,337 ஆகவும் உள்ளனர். இம்மாவட்டத்தில்  91,321 வீடுகள் உள்ளது.

## வரலாறு
கபிலவஸ்து கௌதம புத்தர் பிறந்த சாக்கியர் குலத்தவர்களின் நாடாகும். 
 
## புவியியல் மற்றும் தட்ப வெப்பம்
புவியியல் படி, இம்மாவட்டம் தராய் சமவெளி மற்றும் சுயுரி மலைப் பகுதிகளைக் கொண்டது.  

கபிலவஸ்து மாவட்டத்தின் கிழக்கில் ரூபன்தேகி மாவட்டம், வடமேற்கில் துயுக்குரி மாவட்டம், வடக்கில்  டாங் மாவட்டம் மற்றும் அர்காகாஞ்சி மாவட்டம், தெற்கில்  இந்தியாவின் அவத் பகுதியின் பலராம்பூர் மாவட்டம்   எல்லைகளாக அமைந்துள்ளது.

கபிலவஸ்து மாவட்டத்தின் கோடைக் கால வெப்ப நிலை 27° செல்சியஸ் வரையிலும், குளிர் கால வெப்பம் 15° செல்சியசிக்கும் குறைவாக உள்ளது.

## மக்கள் தொகையியல்
2001-ஆம் ஆண்டின் மக்கள் தொகை கணக்கெடுப்பின் படி, கபிலவஸ்து மாவட்டத்தின் மக்களில் 90% நேபாளியர்களும், 10% இந்தியக் குடியுரிமையுள்ள மக்கள் ஆவர்.

2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்களில் அவதி பேசுபவர்கள் 80 விழுக்காடும், தாரு மொழி பேசுவோர் 5 விழுக்காடும், நேபாள மொழி பேசுவோர் 15 விழுக்காட்டினராகவும் உள்ளனர்.

## நகராட்சிகள் மற்றும் கிராம வளர்ச்சி மன்றங்கள்
 

### நகராட்சிகள்
இம்மாவட்டம் கபிலவஸ்து, பான்கங்கா, பிரிக்குடி, சிவராஜ்,  கிருஷ்ணா நகர், புத்த பதிகா என ஆறு நகராட்சிகளைக் கொண்டுள்ளது.  

### கிராம வளர்ச்சி மன்றங்கள்
இம்மாவட்டம் எழுபத்தி ஏழு கிராம வளர்ச்சி மன்றங்களைக் கொண்டுள்ளது.

## பொருளாதாரம்
இம்மாவட்ட மக்களில் பெரும்பாலானோர் வேளாண்மைத் தொழிலையே சார்ந்து வாழ்கின்றனர். நெல் மற்றும் கோதுமை பயிரிடுதல்  முக்கிய சாகுபடியாகும். கரும்பு பணப் பயிராக பயிரிடப்படுகிறது. மேலும் எண்ணெய் வித்துக்களும் பயிரிடப்படுகிறது.

## உலகப் பாரம்பரியக் களங்கள்
ஐக்கிய நாடுகள் சபையின் யுனேஸ்கோ நிறுவனம் அங்கீகாரம் செய்த உலகப்பாரம்பரியக் களங்களில் பல இம்மாவட்டத்தில் உள்ளது.

புத்தர் தொடர்பான 138 தொன்மையான இடங்கள் இம்மாவட்டத்தில் கண்டறியப்பட்டுள்ளது.

## இதனையும் காண்க
* நேபாளத்தின் மாவட்டங்கள்
* லும்பினி
*கபிலவஸ்து  
## மேற்கோள்கள்

## வெளி இணைப்புகள்
*கபிலவஸ்து மாவட்ட இணையதளம்
*

லும்பினி மாநிலம்
பின்னடைவுத் திசைவேகம்

**பின்னடைவுத் திசைவேகம்** *(Recessional velocity)* என்பது ஒரு பொருள் விலகிச் செல்லும், குறிப்பாக பூமியிலிருந்து விலகிச்செல்லும் விகிதத்தைக் குறிக்கிறது.

## அண்டவியல் பயன்

வெகு தொலைவிலுள்ள விண்மீன் பேரடைகளுக்கு பின்னடைவு திசைவேகம் மிகவும் பொருத்தமாக உள்ளது. பூமியிலிருந்து அவற்றுக்கிடையே உள்ள தொலைவுக்கு ஏற்ப அவற்றின் சிவப்புப் பக்கப் பெயர்ச்சி விகிதச் சம அளவில் நகர்கிறது (அப்பிள் விதி). சிவப்புப் பக்கப் பெயர்ச்சி பொதுவாக பின்னடைவு திசைவேகத்தின் விளைவாக நிகழ்கிறது என்று பொருள் விளக்கம் தரப்படுகிறது. இப்பின்னடைவுத் திசைவேகம் ஒரு வாய்ப்பாட்டின் வழியாகக் கணக்கிடப்படுகிறது.
 
:v = H_0 D\ 

இங்கு H_0 என்பது அப்பிள் மாறிலியைக் குறிக்கிறது. D என்பது இடையீட்டுத் துரம் மெகாபார்செக் அல்லது மெகாபுடைநொடியையும், v   என்பது பின்னடைவுத் திசைவேகத்தையும் குறிக்கிறது. இது பொதுவாக கிலோமீட்டர்/வினாடி களில் அளவிடப்படுகிறது. 
சிவப்புப் பக்கப் பெயர்ச்சியின் போது பொதுவாக வெளிவிடப்படும் மின்காந்த கதிர்வீச்சின் அடிப்படையிலேயே பின்னடைவுத் திசைவேகம் கணக்கிடப்படுகிறது. விண்மீன் பேரடையின் தொலைவானது பின்னர் அப்பிள் விதியைக் கொண்டும் கணக்கிடப்படுகிறது.

## மேற்கோள்கள்

பகுப்பு:காட்சிப்பதிவு வானியல்
பகுப்பு:வானியல் அலகுகள்
செம்பேரி

இந்திய மாநிலமான தமிழ்நாட்டின்  கடலூர் மாவட்டத்துக்கு உட்பட்ட திட்டக்குடி வட்டத்தில் சௌந்திரசோழபுரம் ஊராட்சிக்கு உட்பட்ட ஒரு சிற்றூர்.முப்புரமும் வெள்ளாற்றால் சூழப்பட்ட இவ்வூர் இயற்கை அழகு மிக்கது. வேளாண்மையை அடிப்படை வாழ்வாதாரமாகக் கொண்டது.

## சுற்றியுள்ள ஊர்கள்

## குறிப்புகள்


பகுப்பு:கடலூர் மாவட்டத்திலுள்ள கிராமங்கள்
காப்ரேபலாஞ்சோக் மாவட்டம்

**காப்ரேபலாஞ்சோக் மாவட்டம்** (Kavrepalanchok District) () நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டம் நேபாளத்தின் மத்தியப் பிராந்தியத்தில் உள்ள பாக்மதி மாநிலத்தில் அமைந்த  13 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **துலிகேல்** நகரம் ஆகும்.

1,396 சதுர கிலோ மீட்டர் பரப்பளவு கொண்ட காப்ரேபலாஞ்சோக் மாவட்டத்தின் மக்கள் தொகை 3,81,937 ஆகும். மாவட்டத்தின் பொருளாதாரம் வேளாண்மை மற்றும் சுற்றுலாவைச் சார்ந்து உள்ளது.

## நிலவியல் மற்றும் தட்ப வெப்பம்

## மருத்துவம்
கிராமபுறங்களே கொண்ட இம்மாவட்டத்தின் கிராம வளர்ச்சி மன்றங்களால் நடத்தப்படும் ஆரம்ப சுகாதர மையங்கள் உள்ளது. இம்மாவட்டத்தில் பல்நோக்கு மருத்துவ மனைகள் இல்லாத  காரணத்தினால்,  பொது மக்கள் உள்ளூர் தொண்டு நிறுவனங்கள் வழங்கும் மருத்துவ சிகிச்சைகளை மேற்கொள்கின்றனர்.

## இதனையும் காண்க
* நேபாளத்தின் மாவட்டங்கள்
* நேபாள மாநிலங்கள்
* நேபாள நகரங்கள்
*நேபாள கிராமிய நகராட்சிகள்

## மேற்கோள்கள்

## வெளி இணைப்புகள்
* Neppol Megasite 

பகுப்பு:நேபாளத்தின் மாவட்டங்கள்
பகுப்பு:பாக்மதி மாநிலம்
முத்துலிங்க சுவாமிகள்

**முத்துலிங்க சுவாமிகள்** என்பவர் ஈழத்துச் சித்தர்களுள் ஒருவராவார். தமிழ்நாட்டில் பதினெண் சித்தர் மரபு தோன்றி இருந்ததைப் போன்று ஈழத்திலும் சித்தர் மரபு ஒன்று தோற்றம் பெற்றிருந்தது. அது ஈழத்துச் சித்தர் பாரம்பரியம் எனப்படுகின்றது. அவ்வாறு தோன்றிய ஈழத்துச் சித்தர்களிலே முத்துலிங்க சுவாமிகளும் ஒருவராவார்.

இலங்கையில் போர்த்துக்கேயர் ஆட்சி நிலவியிருந்த பதினாறாம் நூற்றாண்டுகளில், வட இந்தியாவின் காஷ்மீர் பகுதியிலிருந்து கதிர்காமத்திற்கு வருகை தந்தவர் *கல்யாணநாதர்*. இவரை *கல்யாணகிரி* என்றும் அழைப்பர்.

கதிர்காம முருகனைத் தரிசிக்கும் பொருட்டு மாணிக்க கங்கைக் கரையில் சுமார் பன்னிரெண்டு ஆண்டுகள் கடுந்தவம் புரிந்தார். அவரது தவத்தின் போது வேட்டுவச் சிறுமி ஒருத்தியும், வேட்டுவச் சிறுவன் ஒருவனும் கல்யாணகிரி சுவாமிகளுக்கு குற்றவேல் புரிந்து வந்தனர். ஒருநாள் கல்யாணகிரியார் அசந்து துாங்கும் பொழுதில் வேட்டுவச் சிறுவன் அவரை எழுப்பிவிட கோபம் கொண்ட சுவாமிகள் வேட்டுவச் சிறுவர்களை சினந்து பேச சிறுவனும் எதிர்த்துப் பேசத் தொடங்கினான். இதனால் ஆத்திரம் கொண்டு சிறுவர்கைள துரத்திக் கொண்டு ஓடினார். மாணிக்ககங்கைக் கரையிேல அச் சிறுவர்கள் இருவரும் முருகனும் வள்ளியுமாகக் காட்சிதந்தனர்.

முருகனுக்கு வாழ்நாள் முழுவதும் பணிவிடை செய்ய வேண்டும் என்ற எண்ணத்தில் கதிர்காமத்திலேயே தங்கிவிட்ட கல்யாணகிரியார் முருகப் பெருமானது மந்திர எழுத்துக்கள் எழுதப்பட்ட பொன்னால் ஆன தகடு ஒன்றை செய்தார் என்றும், அந்த யந்திரமே தற்போதும் கதிர்காம கந்தனின் உற்சவ காலங்களில் பெட்டிக்குள் வைக்கப்பட்டு யானை மீது ஊர்வலமாக எடுத்துவரப் படுவதாக கூறுவர்.

கல்யாணகிரி சுவாமிகள் கதிர்காமத்திலேய சமாதிநிலை அடைந்தார். அவர் சமாதியடைந்த போது அவரது பூதவுடல் முத்துப்போல் பிரகாசித்து சிவலிங்கம் போல் ஒடுங்கியதால் அடியாா்கள் இவரை "முத்துலிங்க சுவாமிகள்" என அழைத்தனர்.

இவரது சமாதி கதிா்காமத்தில் வள்ளியம்மன் கோவிக்குப் பக்கத்தில், மாணிக்ககங்கைக்கு அருகில் அமைந்துள்ளது. தற்போது இதுவே கதிர்காமச் சிவன் கோயிலாகக் காணப்படுகின்றது.

## மேற்கோள்கள்

பகுப்பு:ஈழத்துச் சித்தர்கள்
கற்கோவளம்

**கற்கோவளம்** என்பது இலங்கையின் வடக்கே யாழ்ப்பாண மாவட்டம், வடமராட்சிப் பகுதியில் அமைந்துள்ள வரலாற்றுப் புகழ்மிக்க ஓர் ஊராகும். இது வங்கக்கடலை  கிழக்குப்புற எல்லையாகக்  கொண்ட ஊராகும். இது பருத்தித்துறைக்கு தென்கிழக்காக ஏறத்தாழ 2 கிலோமீட்டர் தூரத்தில் அமைந்துள்ளது. இவ்வூருக்கு அருகாமையில் தும்பளை, வராத்துப்பளை, புனிதநகர் ஆகிய ஊர்கள் அமைந்துள்ளன.

கற்கோவள மக்கள் கடற்றொழிலினை முக்கிய தொழிலாகக் கொண்டு  தங்களுடைய வாழ்க்கைச் செயற்பாடுகளை மேற்கொள்ளுகின்றனர். இவ்வூரில் சிறீகும்பி  முத்துமாரி  அம்மன், கும்பி முருகன், வீரபத்திரர் போன்ற ஆலயங்கள் உள்ளன. இவ்வாலயங்களைக் களமாகக் கொண்டு கூத்துகள், இசைநாடகங்கள், கும்மி, கரகம், உடுக்கு, நடனம் எனப் பல்வேறுபட்ட கலைவடிவங்கள் இங்கு வளர்ச்சியடைந்து வருகின்றன.

## பெயர்க் காரணம்
கடலுக்குள் கற்களைக் கொண்ட நீண்ட தரைமுனை யுள்ள ஊர் என்பதே கற்கோவளம் எனப்பட்டது என பேராசிரியர் இ. பாலசுந்தரம் குறிப்பிடுகிறார்.

## கற்கோவள மக்களின் மரபுக்கலைகள்
கிராமிய  வழிபாட்டு முறைகள்  உள்ள  பல  ஆலயங்கள்  கற்கோவளத்தில் உண்டு. தொடக்கக் காலங்களில்  கிராமிய வழிபாட்டு  முறையிலிருந்து  தற்பொழுது பூசகர்களால்  பூசை செய்யப்பட்டு  வந்தாலும்  இவ்வாலயங்களில் பொங்குதல், வேள்வி  செய்தல்,  உருவாடுதல் , மடைபரப்புதல்,  பஜனைசெய்தல்  போன்றன நடைபெற்று  வருகின்றன. சச்சியம்மன், முனியப்பர்  போன்ற  ஆலயங்களில் வருடாவருடம்  மடை செய்யப்பட்டு  வருகின்றது. இம்மடையின்பொழுது  கள்ளு, சாராயம், போன்ற  குடிவகைகளும் இறைச்சி,  மீன்,  முட்டை, பழங்கள்  போன்ற  உணவுவகைகளும் படைக்கப்படுவதோடு  ஆண்களும்  பெண்களும் உருவாடி  குடிவகைகள்,  உணவு வகைகளைத் தாமும்  உண்டு  பிறருக்கும் கொடுப்பார்கள்.  கும்மியடித்தல்,  உடுக்கடித்தல் போன்ற  சந்தர்ப்பங்களிலும்  உருவாடி  கட்டுச்சொல்லுகின்ற  வழமையும் உண்டு.

கற்கோவளத்து  மக்களால் அறிக்கை  செய்யப்படுகின்ற  கலைவடிவங்களாக கும்மி, கரகம், உடுக்கு, கூத்து, இசைநாடகம்  போன்ற  கலைகள்  காணப்படுகின்றன. கும்மியடிப்பதன் மூலம் அம்மனை மகிழ்விக்கலாம் என்ற  நம்பிக்கை இவ்வூர் மக்களிடையே காணப்படுகின்றது.  இவர்களுடைய குலதெய்வமாக  விளங்குகின்ற கும்பிமணல் முத்துமாரியம்மன் கோவிலில் கும்மியடித்தலும்,  கும்மியடித்து முடிந்தபின்பு  பல்வேறுபட்ட பாத்திரங்களை ஏற்று  நடித்து மகிழ்வதும் பலநூறு  ஆண்டுகளுக்கு முன்பிருந்து நடைபெற்றுவருகின்றது. தொன்றுதொட்டு  கும்மியடிப்பதில்  சிறுவர்கள் முதல்  வயதுமுதிர்ந்த  பெண்கள் வரை  ஊரிலேயுள்ள  அனைவரும் கலந்து கொள்ளுவார்கள். கும்பி முத்துமாரியம்மன் ஆலயத்தில் ஆண்டுதோறும் சித்திரா பௌர்ணமிக்கு முதல் ஒன்பது நாட்களும்  நவராத்திரி விழாவின் பொழுதும் தொடர்ந்து  ஒன்பது நாட்கள்  கும்மியடிப்பார்கள். 

## இங்குள்ள ஆலயங்கள்
*கும்பிமணல் பதியுறை முத்துமாரியம்மன் கோவில்
*கற்கோவளம் பேச்சியம்மன் ஆலயம்
*கற்கோவளம் புனித செபஸ்தியார் ஆலயம்

## இங்குள்ள பாடசாலைகள்
*கற்கோவளம் மெதடிஸ்த மிசன் தமிழ்க் கலவன் பாடசாலை

## காட்சியகம்

ஶ்ரீ கும்பி மணல் முத்துமாரியம்மன் ஆலயம்.jpg|கும்பி மணல் முத்துமாரியம்மன் ஆலயம்
கும்மி.jpg|கும்மி
காத்தவராயன் சிந்துநடைக் கூத்து.jpg|காத்தவராயன் சிந்துநடைக் கூத்து


## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
நாகப்பட்டினம் மெய்கண்டமூர்த்தி சுவாமி கோயில்

**நாகப்பட்டினம் மெய்கண்டமூர்த்தி சுவாமி கோயில்** நாகப்பட்டினம் மாவட்டத்தில் நாகப்பட்டினம் நகரிலுள்ள முருகன் கோயிலாகும்.

## அமைவிடம்
நாகப்பட்டினத்திலுள்ள நீலாயதாட்சி தெற்கு வீதியில் நாகப்பட்டினம் காயாரோகணர் நீலாயதாட்சி அம்மன் கோயிலின் தென் பகுதியில் இக்கோயில் உள்ளது. குமரக்கோயில் என்றும் இக்கோயிலை அழைக்கின்றனர்.  

## இறைவன், இறைவி
இக்கோயிலில் உள்ள மூலவர் சட்டைநாதர். பைரவர் மிக உக்கிரமாகக் காணப்பட்டதால் அவருக்கு இடப்புறமாக அமுதவல்லி அம்மன் சன்னதி அமைக்கப்பட்டு, பைரவர் சாந்த மூர்த்தியானதாகக் கூறுகின்றனர். 

## வரலாறு
நாகப்பட்டினத்திருந்த 12 சிவன் கோயில்களில் உப்பனாற்றக்ரையில் இருந்த கோயிலான கார்முகீசுவரர் கோயில் காலவெள்ளத்தில் சிதிலமடைந்தது. பின்னர் அக்கோயில் பூமிக்குள் புதையுண்டுபோனது. அக்கோயிலில் முருகன் சன்னதி ஒன்று இருந்தது. புதையுண்ட அந்த சூழலில் இக்கோயிலில் இருந்த முருகன், அவருடைய பக்தரான புதுவை துபாஷி ஆனந்தரங்கம்பிள்ளையின் கனவில் தோன்றியதாகவும், தான் மறைந்திருந்த இடத்தை அவருக்கு உணரவைத்ததாகவும், தனக்காக கோயில் அமைக்கக் கூறியதாகவும் கூறுவர்.  ஆனந்தரங்கம்பிள்ளையின் நாட்குறிப்பில் இச்செய்தி உள்ளதாகச் செவிவழிச் செய்திகள் கூறுகின்றன. 

## அமைப்பு
மூலவர் சன்னதியில் மெய்கண்டமூர்த்தி சுவாமி எனப்படுகின்ற முருகன் உள்ளார். இந்திரன் முருகனுக்கு தன்னுடைய ஐராவதம் என்கின்ற யானையைப் பரிசாகத் தந்ததை நினைவூட்டும் வகையில் முருகன் எதிரில் மயிலுக்குப் பதிலாக யானையைக் காணமுடியும். இந்திரனை அமைத்த குபேரன் இங்கு உள்ளார். துர்க்கையம்மன் சன்னதி தெற்கு நோக்கிய நிலையில் உள்ளது. 

## மேற்கோள்கள்

பகுப்பு:கௌமாரம்
பகுப்பு:நாகப்பட்டினம் மாவட்டத்திலுள்ள முருகன் கோயில்கள்
வடசேரி கிறிஸ்டோபர் பேருந்து நிலையம், நாகர்கோவில்

**வடசேரி கிறிஸ்டோபர் பேருந்து நிலையம்** என்பது கன்னியாகுமரி மாவட்டத்தின் முக்கியமான புறநகர் பேருந்து நிலையமாகும். இப்பேருந்து நிலையம் நாகர்கோவில் நகராட்சியின் கட்டுபாட்டில் உள்ளது.

## சேவைகள்
தமிழ்நாட்டின் பெரும்பாலான மாவட்டங்களுக்கும், கேரளா மற்றும் கர்நாடகா மாநிலங்களின் சில பகுதிகளுக்கும் இப்பேருந்து நிலையத்திலிருந்து பேருந்துகள் இயக்கப் படுகின்றன. கன்னியாகுமரி மாவட்டத்தின் சில பகுதிகளுக்கும் நகர மற்றும் புறநகர் பேருந்து சேவைகள் இப்பேருந்து நிலையத்திலிருந்து பேருந்துகள் இயக்கப் படுகின்றன.

### முக்கிய வழிதடங்கள்
திருநெல்வேலி, மதுரை, திருச்செந்தூர், திருவனந்தபுரம், சென்னை, ஊட்டி, வேளாங்கண்ணி, வேலூர், பெங்களூர், புதுச்சேரி, திருப்பூர், கோயம்புத்தூர், திண்டுக்கல், இராமேஸ்வரம், திருச்சி, தஞ்சாவூர் 

## வசதிகள்
# **இணைய முன்பதிவு மையம்** தமிழ்நாடு அரசு பேருந்துகளுக்கு முன்பதிவு செய்ய முன்பதிவு மையம், தமிழ்நாடு அரசு விரைவுப் போக்குவரத்துக் கழகத்தால் அமைக்கப்பட்டு பயணிகளுக்கு முன்பதிவு செய்து கொடுக்கப்படுகிறது.
# **கட்டண கழிப்பறை** 
# **இருசக்கர வாகனங்கள் பாதுகாப்பு மையம்**

## மேற்கோள்கள்

பகுப்பு:தமிழ்நாட்டுப் பேருந்து நிலையங்கள்
நாகப்பட்டினம் நாகநாதசுவாமி கோயில்

**நாகப்பட்டினம் நாகநாதசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம் சட்டநாதர் கோயிலின் வடக்கு வீதியில் அமைந்துள்ளது.

## இறைவன், இறைவி
இக்கோயிலில் ஆதிசேசன் வணங்கிய நாகநாதசுவாமி மூலவராக உள்ளார். உலகநாயகியாக அகிலாண்டேஸ்வரி என்ற பெயரில் இறைவி உள்ளார். இராமன் வணங்கிய மூலவர் என்ற பெருமை பெற்ற கோயிலாகும்.

## அமைப்பு
மூன்று நிலை ராஜகோபுரத்தைக் கொண்டு இக்கோயில் அமைந்துள்ளது. நுழைவாயில் உள்ள கல்வெட்டு ஒன்றில் ராஜராஜப்பெரும்பள்ளி என்று குறிப்பிடப்பட்டுள்ளது. ராஜகோபுரம், மூலவர் சன்னதி, இறைவி சன்னதி உள்ளிட்ட அமைப்புகளைக் கொண்டு இக்கோயில் அமைந்துள்ளது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
நெல்லுக்கடை மாரியம்மன் கோயில்

**நெல்லுக்கடை மாரியம்மன் கோயில்** என்பது தமிழ்நாடு மாநிலத்தின் நாகப்பட்டினம் மாவட்டத்தில் உள்ள ஓர் அம்மன் கோயில் ஆகும்.

## அமைவிடம்
இக்கோயில் நாகப்பட்டினம் நகரில் அமைந்துள்ளது.

## மூலவர்
அழகிய இராஜகோபுரத்தையும், உள் திருச்சுற்றையும் கொண்டு இக்கோயில் அமைந்துள்ளது. இக்கோயிலில் உள்ள மூலவர் மாரியம்மன் நான்கு கரங்களைக் கொண்டு அமைந்துள்ளார். சிறந்த பிரார்த்தனைத் தலம் என்ற பெருமையினை இக்கோயில் பெற்றுள்ளது.

## செடில் உற்சவம்
ஒவ்வோர் ஆண்டும் இங்கு நடைபெறுகின்ற செடில் உற்சவம் மிகவும் புகழ்பெற்றதாகும். அவ்விழா சித்திரை மாதத்தில் நடைபெறுகிறது. குழந்தை வரம் வேண்டுகின்றவர்கள் தம் பிரார்த்தனை நிறைவேறியபின்னர் நேர்த்திக்கடனை நிறைவேற்றும்பொருட்டு தங்கள் குழந்தைகளை செடில் உற்சவத்தில் பங்கேற்கவைக்கின்றனர். ஏற்றம் போல அமைந்துள்ள செடிலில் குழந்தைகளைத் தாங்கிய படியானது பூசாரியால் சக்கரம் போல சுழற்றப்படுவதே நேர்த்திக்கடனாகக் கருதப்படுகிறது.

## பராமரிப்பு
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## மேற்கோள்கள்

## வெளி இணைப்புகள்
* GeoHack - நெல்லுக்கடை மாரியம்மன் கோயில்

பகுப்பு:நாகப்பட்டினம் மாவட்டத்திலுள்ள அம்மன் கோயில்கள்
பகுப்பு:சாக்தம்
பகுப்பு:தமிழ்நாட்டிலுள்ள மாரியம்மன் கோயில்கள்
அரைல்

**அரைல்** *(Aryl)* என்பது அரோமாட்டிக் வளையத்திலிருந்து தருவிக்கப்படும் ஒரு பதிலி அல்லது கரிம வேதியியல் வேதி வினைக்குழு என்று கருதப்படுகிறது. வழக்கமாக பீனைல், நாப்தைல், தையீனைல், இண்டோலைல், இத்யாதி  போன்ற ஒரு அரோமாட்டிக் ஐதரோ கார்பன் அரைலாகச் செயல்படுகிறது. பொதுமைப்படுத்தவும் சுருக்கக்குறியீடாகவுமே அரைல் என்ற சொல் பயன்படுத்தப்படுகிறது. வேதியியல் கட்டமைப்பு வரைபடங்களில் இடப்படும்  "Ar" என்ற குறியீடு  அரைல் குழுவிற்கான ஒர் இடம்பிடிப்பான் எனக்கருதப்படுகிறது. 

பீனைல்( C6H5 ) அரைல் குழுவிற்கு மிக எளிய ஓர் உதாரணமாகும். இது பென்சீனிலிருந்து தருவிக்கப்படுகிறது. தொலைல் குழு (CH3C6H4)  தொலுயீனிலிருந்தும், சைலீல் குழு ((CH3)2C6H3) சைலீனிலிருந்தும் , நாப்தைல் குழு (C10H7) நாப்தலீன்|நாப்தலீனிலிருந்தும் தருவிக்கப்படுகின்றன. 

அரைலேற்றம் என்பது ஒரு வேதிப்பொருளுடன் அரைல் குழுவை இணைக்கின்ற ஒரு வேதிச் செயன்முறையாகும். 

## மேற்கோள்கள்

## இவற்றையும் காண்க
*அல்கைல்
*அரைல் ஐதரோகார்பன் ஏற்பி டையாக்சினை இலக்காகக் கொண்ட புரதம் 
*அரோமாட்டிக் ஐதரோகார்பன்

பகுப்பு:அரைல் தொகுதிகள்
நாகப்பட்டினம் அகத்தீசுவரசுவாமி கோயில்

**நாகப்பட்டினம் அகத்தீசுவரசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம் நகரில் வெளிப்பாளையம் பகுதியில் அமைந்துள்ளது.

## இறைவன், இறைவி
அகத்தியர் வழிபட்ட இக்கோயிலில் அவர் உருவாக்கிய குளத்தின் முன்பாக அகத்தியர் சன்னதி உள்ளது. அகத்தியர் வழிபட்டதற்குச் சான்றாக இச்சன்னதி அமைந்துள்ளதாகக் கூறுவர். இங்குள்ள இறைவி ஆனந்தவல்லி ஆவார்.  அகத்தியரால் ஆணையிடப்பட்ட குபேரன் இக்கோயிலில் வந்து வழிபட்டதாகக் கூறுவர்.

## அமைப்பு
மூன்று நிலை ராஜகோபுரத்தையும், திருச்சுற்றையும் கொண்டு இக்கோயில் அமைந்துள்ளது. கிழக்கு நோக்கி அமைந்துள்ள இக்கோயிலில் ஜுரகேஸ்வர, செல்வகணபதி உள்ளிட்ட சன்னதிகள் காணப்படுகின்றன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்